“อนุชา” เปิดเซ็ตเมนูอาหารทะเล เสิร์ฟ ครม. อังคารนี้ สร้างความเชื่อมั่นคนหันกลับมาบริโภค
"อนุชา" เปิดเซ็ตเมนูอาหารทะเล เตรียมเสิร์ฟ ครม. อังคารนี้ สร้างความเชื่อมั่นปชช.กลับมาบริโภค
"อนุชา" เปิดเซ็ตเมนูอาหารทะเล เตรียมเสิร์ฟ ครม. อังคารนี้ สร้างความเชื่อมั่นปชช.กลับมาบริโภค
27 ธ.ค. 2563

นายอนุชา นาคาศัย รัฐมนตรีประจำสำนักนายกรัฐมนตรีเปิดเผยเมนูอาหารทะเล พร้อมเสริฟคณะรัฐมนตรีวันอังคารที่ 29 ธันวาคม 2563 ประกอบด้วย ต้มยำกุ้ง กุ้งเผา กุ้งผัดกะเพรา นอกจากเมนูกุ้งแล้วยังมีเมนูอาหารทะเลอย่างอื่นอีก
เช่น ปลาหมึกผัดไข่เค็ม ปลาหมึกผัดกะปิ ปลากะพงทอดน้ำปลา และข้าวผัดปู โดยเมนูอาหารข้างต้นจะปรุงสุก จัดแยกเป็นเชตให้ ครม. และผู้เข้าร่วมประชุมแต่ละท่านแยกกันทาน สำหรับวัตถุดิบที่นำมาปรุงอาหารสั่งตรงมาจากทะเล และนำมาปรุงสุก ณ ทำเนียบรัฐบาล
รัฐมนตรีประจำสำนักนายกรัฐมนตรี ขอให้ประชาชนมั่นใจและหันมาบริโภคอาหารทะเล โดยเฉพาะกุ้งมากขึ้น พร้อมกล่าวยืนยันว่าโรคโควิด 19 ไม่ได้ติดต่อทางอาหาร แต่ติดจากคนสู่คน ขอให้พี่น้องประชาชนอย่าวิตกกังวลในเรื่องดังกล่าว ขอให้รักษาสุขภาพให้แข็งแรง หมั่นล้างมือ และใส่หน้ากากอนามัยทุกครั้งที่ออกจากบ้าน เชื่อว่าด้วยความรัก ความสามัคคี และความร่วมมือของคนไทยทุกคนจะทำให้ก้าวผ่านวิกฤตนี้ไปด้วยกัน